SL Uradni list Evropske unije L 162/43

Samo izvirna besedila UN/ECE so pravno veljavna v skladu z mednarodnim javnim pravom. Status in začetek veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343, ki je na voljo na:

http://www.unece.org/trans/main/wp29/wp29wgs/wp29gen/wp29fdocstts.html.

Pravilnik št. 128 Ekonomske komisije Združenih narodov za Evropo (UN/ECE) – Enotne določbe za homologacijo svetlobnih virov LED za uporabo v homologiranih svetilkah motornih vozil in njihovih priklopnikov

Vključuje vsa veljavna besedila do:

dodatka 2 k prvotni različici pravilnika – začetek veljavnosti: 10. junij 2014

VSEBINA

PRAVILNIK

1. Področje uporabe

2. Upravne določbe

3. Tehnične zahteve

4. Skladnost proizvodnje

5. Kazni za neskladnost proizvodnje

6. Dokončna opustitev proizvodnje

7. Imena in naslovi tehničnih služb, ki izvajajo homologacijske preskuse, ter homologacijskih organov

PRILOGE

1. Listi za svetlobne vire LED

2. Sporočilo

3. Primer homologacijske oznake

4. Metoda merjenja električnih in fotometričnih značilnosti

5. Minimalne zahteve za postopke nadzora kakovosti, ki jih opravi proizvajalec

6. Vzorčenje in ravni skladnosti za proizvajalčeve zapise o preskusih

7. Minimalne zahteve za preglede naključnih vzorcev, ki jih opravi homologacijski organ

8. Skladnost, potrjena s pregledom naključnih vzorcev

1. PODROČJE UPORABE

Ta pravilnik se uporablja za svetlobne vire LED iz Priloge 1, ki so namenjeni za uporabo v homologiranih signalnih svetilkah motornih vozil in njihovih priklopnikov.

2. UPRAVNE DOLOČBE

2.1 Opredelitve pojmov

2.1.1 Opredelitev pojma „kategorija“

Izraz „kategorija“ v tem pravilniku opisuje različne osnovne zasnove standardiziranih svetlobnih virov LED. Vsaka kategorija ima posebno oznako, na primer: „LW1“, „LY2“, „LR2“.

2.1.2 Opredelitev pojma „tip“

Svetlobni viri LED različnih „tipov“ so svetlobni viri LED iste kategorije, ki se razlikujejo po tako pomembnih značilnostih, kot so:

2.1.2.1 trgovsko ime ali blagovna znamka; Za svetlobne vire LED, ki imajo isto trgovsko ime ali blagovno znamko, vendar jih proizvaja drug proizvajalec, se šteje, da so različnega tipa. Za svetlobne vire LED, ki jih proizvaja isti proizvajalec in se razlikujejo samo po trgovskem imenu ali blagovni znamki, se lahko šteje, da so istega tipa.

2.1.2.2 zasnova svetlobnega vira, če te razlike vplivajo na optične učinke;

2.1.2.3 nazivna napetost.

2.2 Vloga za homologacijo

2.2.1 Vlogo za homologacijo vloži lastnik trgovskega imena ali blagovne znamke oziroma njegov ustrezno pooblaščeni predstavnik.

2.2.2 Vsaki vlogi za homologacijo se priložijo (glej tudi odstavek 2.4.2):

2.2.2.1 risbe v treh izvodih, ki so dovolj podrobne za identifikacijo zadevnega tipa;

2.2.2.2 kratek tehnični opis;

2.2.2.3 pet vzorcev vsake barve, za katero je bila vložena vloga.

2.2.3 Če se tip svetlobnega vira LED razlikuje od že homologiranega tipa samo po trgovskem imenu ali blagovni znamki, zadošča, če se predloži naslednje:

2.2.3.1 izjava proizvajalca, da je predloženi tip: (a) enak že homologiranemu tipu (razen v trgovskem imenu ali blagovni znamki) in označen z njegovo homologacijsko kodo ter (b) da ga je izdelal isti proizvajalec;

2.2.3.2 dva vzorca z novim trgovskim imenom ali blagovno znamko.

2.2.4 Pred podelitvijo homologacije pristojni organ preveri, ali obstajajo zadovoljivi ukrepi za zagotovitev učinkovitega nadzora skladnosti proizvodnje.

2.3 Napisi

2.3.1 Svetlobni viri LED, predloženi v homologacijo, morajo imeti na podnožju:

2.3.1.1 trgovsko ime ali blagovno znamko vlagatelja;

2.3.1.2 nazivno napetost;

2.3.1.3 oznako ustrezne kategorije;

2.3.1.4 prostor zadostne velikosti za homologacijsko oznako.

2.3.2 Prostor iz odstavka 2.3.1.4 mora biti označen na risbah, ki so priložene vlogi za homologacijo.

2.3.3 Poleg napisov iz odstavkov 2.3.1 in 2.4.4 se lahko dodajo tudi drugi napisi, če nimajo škodljivega vpliva na svetilne značilnosti.

2.4 Homologacija

2.4.1 Homologacija se podeli, če vsi vzorci tipa svetlobnega vira LED, predloženi v skladu z odstavkom 2.2.2.3 ali 2.2.3.2, izpolnjujejo zahteve iz tega pravilnika.

2.4.2 Vsakemu homologiranemu tipu se dodeli homologacijska koda. Prvi znak te kode označuje spremembe ob izdaji homologacije.

Temu sledi identifikacijska koda, ki jo sestavljajo največ trije znaki. Uporabljajo se samo naslednje arabske številke in velike tiskane črke:

„0 1 2 3 4 5 6 7 8 9 A B C D E F G H J K L M N P R S T U V W X Y Z“.

Ista pogodbenica ne sme dodeliti iste kode drugemu tipu svetlobnega vira LED.

2.4.3 O podelitvi, razširitvi, zavrnitvi ali preklicu homologacije ali o dokončni opustitvi proizvodnje tipa svetlobnega vira LED v skladu s tem pravilnikom je treba obvestiti pogodbenice Sporazuma, ki uporabljajo ta pravilnik, in sicer z obrazcem, ki je skladen z vzorcem iz Priloge 2 k temu pravilniku, in z risbo, ki jo predloži vlagatelj vloge za homologacijo v formatu, ki ni večji od A4 (210 × 297 mm), in v merilu vsaj 2: 1.

2.4.4 Vsi svetlobni viri LED, ki so skladni s tipom, homologiranim v skladu s tem pravilnikom, morajo imeti na prostoru iz odstavka 2.3.1.4 poleg napisov iz odstavka 2.3.1 še mednarodno homologacijsko oznako, ki jo sestavljata:

2.4.4.1 prirezan krog, ki obkroža črko „E“ in številčno oznako države, ki je podelila homologacijo (1);

2.4.4.2 homologacijska koda, nameščena zraven prirezanega kroga.

2.4.5 Če je vlagatelj pridobil isto homologacijsko kodo za več trgovskih imen ali blagovnih znamk, za izpolnjevanje zahtev iz odstavka 2.3.1.1 zadošča ena ali več teh oznak.

2.4.6 Oznake in napisi iz odstavkov 2.3.1 in 2.4.3 morajo biti jasno berljivi in neizbrisni.

2.4.7 Primer homologacijske oznake je v Prilogi 3 k temu pravilniku.

3. TEHNIČNE ZAHTEVE

3.1 Opredelitve pojmov

3.1.1 Nazivna napetost: napetost (v voltih), označena na svetlobnem viru LED.

3.1.2 Preskusne napetosti: napetosti ali območja napetosti na priključnih sponkah svetlobnih virov LED, za katera so električne in fotometrične značilnosti svetlobnih virov LED namenjene in se preskušajo.

3.1.3 Ciljne vrednosti: konstrukcijska vrednost električne ali fotometrične značilnosti. Vrednost, ki jo je treba doseči znotraj navedenih dovoljenih odstopanj, ko se svetlobni vir LED napaja pri ustrezni preskusni napetosti.

3.1.4 Standardni (etalonski) svetlobni vir LED: posebni svetlobni vir LED, ki se uporablja za preskušanje svetlobnih in svetlobno-signalnih naprav. Ima zmanjšana dovoljena odstopanja za merske, električne in fotometrične značilnosti, kot je navedeno na ustreznem podatkovnem listu. Standardni svetlobni viri LED so pri vsaki kategoriji predvideni samo za eno napetost.

3.1.5 Referenčna os: os, ki je opredeljena glede na podnožje in na katero se nanašajo določene mere svetlobnih virov LED.

3.1.6 Referenčna ravnina: ravnina, ki je opredeljena glede na podnožje in pravokotna na referenčno os ter na katero se nanašajo določene mere svetlobnih virov LED.

3.1.7 Svetlobno središče: točka na referenčni osi na določeni razdalji od referenčne ravnine, ki je nazivni izvor oddajanega vidnega sevanja.

3.1.8 Dolžina svetlobnega središča: razdalja med referenčno ravnino in svetlobnim središčem.

3.1.9 Os gledanja na svetlobni vir LED: os skozi svetlobno središče pri določenem polarnem in azimutnem kotu, ki se uporablja za določitev fotometričnih značilnosti svetlobnega vira LED.

3.1.10 Vidno svetleče območje: območje, ki vsebuje (vidni) element vidnega sevanja pri opazovanju v določeni osi gledanja. Vidno svetleče območje je določeno v ravnini, ki vsebuje svetlobno središče in je pravokotna na ustrezno os gledanja.

3.1.11 Normirana svetilnost: svetilnost, deljena s svetlobnim tokom svetlobnega vira, da se določi vzorec kotnega sevanja svetlobnega vira LED.

3.1.12 Skupni svetlobni tok: svetlobni tok, ki ga odda svetlobni vir pri delovnih pogojih v stožcu, ki obdaja navedeni prostorski kot in je centriran na referenčni osi (2).

3.1.13 Svetlobni vir LED: svetlobni vir, pri katerem je element za vidno sevanje en ali več polprevodniških spojev, ki proizvajajo luminiscenco z vbrizgavanjem in/ali fluorescenco.

3.2 Splošne specifikacije

3.2.1 Vsak predloženi vzorec mora biti skladen z ustreznimi specifikacijami iz tega pravilnika.

3.2.2 Svetlobni viri LED morajo biti zasnovani tako, da pri običajni uporabi njihovo delovanje ostane brezhibno. Poleg tega ne smejo imeti napak v zasnovi ali izdelavi.

3.2.3 Svetlobni viri LED ne smejo imeti na optičnih površinah nobenih prask ali madežev, ki bi lahko zmanjšali njihovo učinkovitost in optično delovanje.

3.2.4 Svetlobni viri LED morajo biti opremljeni s standardnimi podnožji, ki so skladna s podatkovnimi listi za podnožja iz publikacije IEC 60061, kot je navedeno na posameznih podatkovnih listih iz Priloge 1.

3.2.5 Podnožje mora biti trdno in čvrsto pritrjeno na preostanek svetlobnega vira LED.

3.2.6 Skladnost svetlobnih virov LED z zahtevami iz odstavkov od 3.2.3 do 3.2.5 se ugotavlja z vizualnim pregledom, preverjanjem mer in po potrebi s poskusno namestitvijo v nosilec, kot je navedeno v publikaciji IEC 60061.

3.2.7 Polprevodniški spoji morajo biti edini elementi svetlobnega vira LED, ki proizvajajo in oddajajo svetlobo, neposredno ali prek pretvorbe na podlagi fluorescence, ko so pod napetostjo.

3.3 Preskusi

3.3.1 Svetlobni viri LED morajo najprej biti najmanj 48 ur starani pri preskusni napetosti. Pri večnamenskih svetlobnih virih LED se vsaka funkcija stara ločeno.

3.3.2 Če ni določeno drugače, se električne in fotometrične meritve izvajajo pri ustreznih preskusnih napetostih.

3.3.3 Električne meritve, kot so opredeljene v Prilogi 4, se izvajajo z instrumenti razreda najmanj 0,2 (natančnost 0,2 % celotnega razpona).

3.4 Položaj in mere vidnega svetlečega območja

3.4.1 Položaj in mere vidnega svetlečega območja morajo biti skladni z zahtevami, ki so navedene na ustreznih podatkovnih listih v Prilogi 1.

3.4.2 Meritev se opravi po staranju svetlobnega vira LED v skladu z odstavkom 3.3.1.

3.5 Svetlobni tok

3.5.1 Pri meritvah v skladu s pogoji iz Priloge 4 mora biti svetlobni tok znotraj mejnih vrednosti, navedenih na ustreznem podatkovnem listu v Prilogi 1.

3.5.2 Meritev se opravi po staranju svetlobnega vira LED v skladu z odstavkom 3.3.1.

3.6 Porazdelitev normirane svetilnosti/porazdelitev skupnega svetlobnega toka

3.6.1 Pri meritvah v skladu s preskusnimi pogoji iz Priloge 4 k temu pravilniku morata biti porazdelitev normirane svetilnosti in/ali porazdelitev skupnega svetlobnega toka znotraj mejnih vrednosti, navedenih na ustreznem podatkovnem listu v Prilogi 1.

3.6.2 Meritev se opravi po staranju svetlobnega vira LED v skladu z odstavkom 3.3.1.

3.7 Barva

3.7.1 Barva svetlobe, ki jo oddajajo svetlobni viri LED, mora biti navedena na ustreznem podatkovnem listu. Za ta pravilnik veljajo opredelitve pojmov glede barve oddane svetlobe iz Pravilnika št. 48 in njegovih sprememb, ki veljajo v času vložitve vloge za homologacijo.

3.7.2 Barva oddane svetlobe se meri z metodo iz Priloge 4. Vse izmerjene vrednosti morajo biti v predpisanem območju dovoljenega odstopanja.

3.7.3 Poleg tega mora biti najmanjša vsebnost rdeče barve v svetlobi svetlobnih virov LED, ki oddajajo belo svetlobo, takšna, da je: pri čemer je: Ee(λ) (enota: W) spektralna porazdelitev obsevanosti; V(λ) (enota: 1) spektralna učinkovitost svetilnosti; λ (enota: nm) valovna dolžina. Ta vrednost se izračuna v razmakih enega nanometra.

3.8 UV-sevanje

UV-sevanje svetlobnega vira LED mora biti nizko in skladno z naslednjo enačbo:

pri čemer je:

S(λ) (enota: 1) funkcija spektralnega ponderiranja; km = 683 lm/W največja vrednost svetilne učinkovitosti sevanja.

(Drugi simboli so opredeljeni v odstavku 3.7.3).

Ta vrednost se izračuna v razmakih enega nanometra. UV-sevanje se ponderira glede na vrednosti v spodnji tabeli:

λ S(λ) 250 0,430 255 0,520 260 0,650 265 0,810 270 1,000 275 0,960 280 0,880 285 0,770 290 0,640 295 0,540 300 0,300 305 0,060 310 0,015 315 0,003 320 0,001 325 0,00050 330 0,00041 335 0,00034 340 0,00028 345 0,00024 350 0,00020 355 0,00016 360 0,00013 365 0,00011 370 0,00009 375 0,000077 380 0,000064 385 0,000530 390 0,000044 395 0,000036 400 0,000030

Opomba: Vrednosti v skladu s „Smernicami IRPA/INIRC o mejnih vrednostih izpostavljenosti ultravijoličnemu sevanju“. Izbrane valovne dolžine (v nanometrih) so reprezentativne; druge vrednosti je treba interpolirati.

3.9 Standardni svetlobni viri LED

Dodatne zahteve za standardne (etalonske) svetlobne vire LED so navedene na ustreznih podatkovnih listih v Prilogi 1.

4. SKLADNOST PROIZVODNJE

4.1 Svetlobni viri LED, homologirani v skladu s tem pravilnikom, morajo biti proizvedeni tako, da so skladni s homologiranim tipom in izpolnjujejo zahteve glede napisov in tehnične zahteve iz odstavka 3. ter Prilog 1, 4 in 5 k temu pravilniku.

4.2 Za preverjanje, ali so zahteve iz odstavka 4.1 izpolnjene, se izvede ustrezen nadzor proizvodnje.

4.3 Imetnik homologacije mora zlasti: 4.3.1 zagotoviti, da obstajajo postopki za učinkovit nadzor kakovosti izdelkov; 4.3.2 imeti dostop do nadzorne opreme, potrebne za preverjanje skladnosti z vsakim homologiranim tipom; 4.3.3 poskrbeti, da so rezultati preskusov zapisani in da so povezani dokumenti na voljo za obdobje, določeno v dogovoru s homologacijskim organom; 4.3.4 analizirati rezultate vseh tipov preskusov, pri čemer uporablja merila iz Priloge 6, da preveri in zagotovi stalnost značilnosti izdelka, pri čemer se upoštevajo dopustna odstopanja pri industrijski proizvodnji; 4.3.5 zagotoviti, da se za vsak tip svetlobnega vira LED opravijo vsaj preskusi iz Priloge 5 k temu pravilniku; 4.3.6 zagotoviti, da se po vsakem vzorčenju, ki pokaže neskladnost z zadevnim tipom preskusa, opravita ponovno vzorčenje in ponovni preskus. Izvesti je treba vse potrebne ukrepe za ponovno vzpostavitev skladnosti te proizvodnje.

4.4 Pristojni organ, ki je podelil homologacijo, lahko kadar koli preveri metode preverjanja skladnosti za vsako proizvodno enoto.

4.4.1 Pri vsakem takem pregledu se inšpektorju predloži preskusna in proizvodna dokumentacija.

4.4.2 Inšpektor lahko vzame naključne vzorce za preskus v proizvajalčevem laboratoriju. Najmanjše število vzorcev se lahko določi glede na rezultate proizvajalčevih lastnih preverjanj.

4.4.3 Če je raven kakovosti nezadovoljiva ali če je treba preveriti veljavnost preskusov, opravljenih v skladu z odstavkom 4.4.2, inšpektor izbere vzorce in jih pošlje tehnični službi, ki je opravila homologacijske preskuse.

4.4.4 Pristojni organ lahko opravi kateri koli preskus iz tega pravilnika. Če se pristojni organ odloči za preglede naključnih vzorcev, se uporabijo merila iz Prilog 7 in 8 k temu pravilniku.

4.4.5 Pregledi, ki jih predpiše pristojni organ, se običajno opravljajo enkrat na dve leti. Če so rezultati pregleda negativni, pristojni organ zagotovi vse potrebne ukrepe za čim hitrejšo ponovno vzpostavitev skladnosti proizvodnje.

5. KAZNI ZA NESKLADNOST PROIZVODNJE

5.1 Homologacija, podeljena za svetlobni vir LED v skladu s tem pravilnikom, se lahko prekliče, če zahteve niso izpolnjene ali če svetlobni vir LED, opremljen s homologacijsko oznako, ni skladen s homologiranim tipom.

5.2 Če pogodbenica Sporazuma, ki uporablja ta pravilnik, prekliče homologacijo, ki jo je podelila, o tem takoj obvesti druge pogodbenice, ki uporabljajo ta pravilnik, na obrazcu za sporočilo, ki je skladen z vzorcem iz Priloge 2 k temu pravilniku.

6. DOKONČNA OPUSTITEV PROIZVODNJE

Če imetnik homologacije dokončno neha proizvajati tip svetlobnega vira LED, homologiran v skladu s tem pravilnikom, o tem obvesti homologacijski organ, ki je podelil homologacijo. Po prejemu ustreznega sporočila navedeni organ o tem obvesti druge pogodbenice Sporazuma iz leta 1958, ki uporabljajo ta pravilnik, na obrazcu za sporočilo, ki je skladen z vzorcem iz Priloge 2 k temu pravilniku.

7. IMENA IN NASLOVI TEHNIČNIH SLUŽB, KI IZVAJAJO HOMOLOGACIJSKE PRESKUSE, TER HOMOLOGACIJSKIH ORGANOV

Pogodbenice Sporazuma iz leta 1958, ki uporabljajo ta pravilnik, sekretariatu Združenih narodov sporočijo imena in naslove tehničnih služb, ki izvajajo homologacijske preskuse, ter homologacijskih organov, ki podeljujejo homologacijo in katerim se pošljejo obrazci, ki potrjujejo podelitev, razširitev, zavrnitev ali preklic homologacije ali dokončno opustitev proizvodnje v drugih državah.

(1) Kot je določeno v Konsolidirani resoluciji o konstrukciji vozil (R.E.3.), dokument ECE/TRANS/WP.29/78/Rev.2, odst. 2

(2) Na podlagi slovarja CIE/IEC IEV 845-09-31.

PRILOGA 1 LISTI (1) ZA SVETLOBNE VIRE LED Seznam kategorij svetlobnih virov LED in številke listov: Kategorija Številke listov LR1 LR1/1 do 5 LW2 LW2/1 do 5 Seznam listov za svetlobne vire LED in njihovo zaporedje v tej prilogi: Številke listov LR1/1 do 5 LW2/1 do 5 Kategorija LR1 – list LR1/1 Risbe so namenjene samo prikazu osnovnih mer (v mm) svetlobnega vira LED. Slika 1 Glavna risba Slika 2 Podrobni prikaz priključka Kategorija LR1 – list LR1/2 Tabela 1 Osnovne električne in fotometrične značilnosti Mere v mm Dovoljeno odstopanje Svetlobni viri LED iz običajne proizvodnje Standardni svetlobni vir LED e (2) 24,0 0,2 0,1 Podnožje PGJ21t-1 v skladu s publikacijo IEC 60061 (list 7004-165-1) Električne in fotometrične značilnosti (3) nazivne vrednosti delno delovanje polno delovanje delno delovanje polno delovanje volti 12 12 Ciljne vrednosti (4) vati (pri enosmernem toku z napetostjo 13,5 V) največ 0,75 največ 3,5, najmanj 1,4 največ 0,75 največ 3,5, najmanj 1,4 svetlobni tok (v lm pri enosmernem toku z napetostjo 13,5 V) 3,5 ± 10 % 47 ± 10 % svetlobni tok (v lm pri enosmernem toku z napetostjo 10–16 V) 3,5 ± 20 % 47 ± 20 % Delovanje v stanju okvare V primeru okvare svetlobnega vira LED (svetloba se ne oddaja) mora biti največja poraba toka – pri delovanju v območju vhodne napetosti v načinu polnega delovanja – manjša od 20 mA (stanje odprtega tokokroga). Zahteve glede projekcije na merilni zaslon Z naslednjim preskusom se določijo zahteve za vidno svetleče območje svetlobnega vira LED. Določi se tudi, ali je svetleče območje v pravilnem položaju glede na referenčno os in referenčno ravnino, da se preveri skladnost z zahtevami. Položaj svetlečega območja se preveri s sistemom polja na sliki 3, ki prikazuje projekcije pri gledanju vzdolž smeri γ = 90° v ravninah C90 in C180 (C, γ kot je prikazano na sliki 4). Vsaj 95 odstotkov svetlobnega toka, oddanega v smeri gledanja, mora priti iz trapeznega območja, ki ga določajo d1, d2 in c. Iz pravokotnega območja, ki ga določata d3 in c, mora priti manj kot 70 odstotkov svetlobnega toka. Kategorija LR1 – list LR1/3 Slika 3 Določitev polja svetlečega območja Tabela 2 Mere sistema polja na sliki 3 Mere v mm f c d1 d2 d3 Svetlobni viri LED iz običajne proizvodnje E + 0,2 3,6 21,0 15,0 7,0 Standardni (etalonski) svetlobni viri LED E + 0,1 3,4 21,0 15,0 7,0 Porazdelitev normirane svetilnosti Z naslednjim preskusom se določi porazdelitev normirane svetilnosti svetlobnega vira v poljubni ravnini, ki vsebuje referenčno os. Presečišče referenčne osi in zgornjega roba polja se uporablja kot izhodišče koordinatnega sistema. Svetlobni vir je nameščen na ravno ploščo z ustreznimi namestitvenimi jezički. Plošča je nameščena na goniometrsko mizo z uporabo nosilca, tako da je referenčna os svetlobnega vira poravnana z eno od vrtljivih osi goniometra. Ustrezna merilna postavitev je prikazana na sliki 4. Kategorija LR1 – list LR1/4 Risbe so namenjene samo prikazu osnovne postavitve za merjenje svetlobnega vira LED. Slika 4 Postavitev za merjenje porazdelitve svetilnosti Podatki o svetilnosti pri polnem delovanju se zabeležijo s standardnim fotogoniometrom. Treba je izbrati ustrezno razdaljo merjenja, tako da se detektor nahaja v daljnem polju porazdelitve svetlobe. Meritve se izvajajo v 3 ravninah C, ki vsebujejo referenčno os svetlobnega vira. 3 ravnine C morajo biti med C30 in C330, da se prepreči nastanek senc priključka. Med seboj morajo biti oddaljene najmanj 30°. Preskusne točke za posamezno ravnino za več polarnih kotov γ so navedene v tabeli 3. Po merjenju se podatki normirajo na 1 000 lm v skladu z odstavkom 3.1.11 z uporabo svetlobnega toka posameznega svetlobnega vira, ki se preskuša. Podatki morajo biti skladni z območjem dovoljenega odstopanja, kot je določeno v tabeli 3. Ravnine C: glej publikacijo CIE 70-1987, „Merjenje porazdelitev absolutne svetilnosti“. Kategorija LR1 – list LR1/5 Tabela 3 Vrednosti preskusnih točk normirane svetilnosti za polno delovanje svetlobnih virov iz običajne proizvodnje in standardnih svetlobnih virov Svetlobni vir LED iz običajne proizvodnje Standardni svetlobni vir LED γ Najmanjša svetilnost v cd/1 000 lm Največja svetilnost v cd/1 000 lm Najmanjša svetilnost v cd/1 000 lm Največja svetilnost v cd/1 000 lm 0° 0 30 0 20 15° 0 30 0 20 30° 0 70 0 40 45° 20 100 20 60 60° 35 120 35 80 75° 50 140 50 100 90° 70 160 70 120 105° 90 180 90 140 120° 110 200 110 160 135° 110 200 110 160 150° 90 180 90 140 Porazdelitev svetilnosti, prikazana v tabeli 3, mora biti skoraj enotna, tj. zahtevana relativna svetilnost med dvema sosednjima točkama mreže se izračuna z linearno interpolacijo z uporabo dveh sosednjih točk mreže. Kategorija LW2 – list LW2/1 Risbe so namenjene samo prikazu osnovnih mer (v mm) svetlobnega vira LED. Slika 1 Glavna risba – pogled od spredaj in s strani Slika 2 Podrobni prikaz priključka Tabela 1 Osnovne električne in fotometrične značilnosti Mere v mm Dovoljeno odstopanje Svetlobni viri LED iz običajne proizvodnje Standardni svetlobni viri LED e 26,4 0,2 0,1 [Podnožje PGJY50] v skladu s publikacijo IEC 60061 (list 7004-[…]-1) Električne in fotometrične značilnosti (5) nazivne vrednosti delno delovanje polno delovanje delno delovanje polno delovanje volti 12 12 Ciljne vrednosti (6) (7) vati (pri enosmernem toku z napetostjo 13,5 V) največ 1 največ 12, najmanj 4 največ 1 največ 12, najmanj 4 svetlobni tok (v lm pri enosmernem toku z napetostjo 13,5 V) 50 ± 10 % 725 ± 10 % svetlobni tok (v lm pri enosmernem toku z napetostjo 10–16 V) 50 ± 15 % 725 ± 15 % Ustrezna osnovna temperatura Tb v °C 30 ± 2 55 ± 2 30 ± 0,5 55 ± 0,5 Kategorija LW2 – list LW2/2 Zahteve glede projekcije na merilni zaslon S tem preskusom se določi, ali je svetleče območje svetlobnega vira LED v pravilnem položaju glede na referenčno os in referenčno ravnino. Skladnost položaja in mer iz tabele 2 se preveri s sistemom polja na sliki 3. Na levi risbi je prikazana projekcija pri gledanju vzdolž referenčne osi s sprejemnim kotom odprtine ± 40°, na desni risbi pa je prikazan položaj referenčne ravnine in osi. Velikost se določi z ustrezno metodo. Slika 3 Določitev polja svetlečega območja Tabela 2 Mere svetlečega območja na sliki 3 Mere v mm e a b c Svetlobni viri LED iz običajne proizvodnje 26,4 ± 0,2 14,5 + 0/ –2,5 10,1 + 0/ –1,5 Ø 50,00 + 0,10/–0 Standardni (etalonski) svetlobni viri LED 26,4 ± 0,1 14,5 + 0/ –2,5 10,1 + 0/ –1,5 Ø 50,05 + 0,05/–0 Kategorija LW2 – list LW2/3 Porazdelitev skupnega svetlobnega toka Merilna postavitev S tem preskusom se določi skupni svetlobni tok znotraj določenih prostorskih kotov porazdelitve svetilnosti. Uporabijo se lahko goniofotometri tipa I ali II v skladu s publikacijo CIE št. 70-1987 z zmožnostjo obračanja svetlobnega vira okoli dveh osi pravokotno na os oddajanja svetlobe. Presečišče referenčne osi in ravnine, ki je vzporedna z referenčno ravnino na razdalji e, se uporablja kot izhodišče koordinatnega sistema. Slika 4 Postavitev za merjenje porazdelitve svetilnosti z uporabo fotogoniometra tipa I Svetlobni vir je nameščen na ravno ploščo z ustreznimi namestitvenimi jezički. Plošča je nameščena na goniometrsko mizo z uporabo nosilca, tako da je referenčna os svetlobnega vira poravnana z merilno osjo goniometra. Ustrezna merilna postavitev je prikazana na sliki 4. Kategorija LW2 – list LW2/4 Porazdelitev skupnega svetlobnega toka Postopek merjenja in izračunavanja Zabeležijo se podatki za navedeno osnovno temperaturo Tb iz tabele 1 na mestu, prikazanem na sliki 5. Podatki o porazdelitvi svetilnosti se zabeležijo znotraj prostorskega kota –40° < α < +40° in –40° < β < +40°. Treba je izbrati takšno razdaljo merjenja, da se detektor nahaja v daljnem polju porazdelitve svetlobe. Kotni korak mora znašati 1° ali manj. Po merjenju se izračuna porazdelitev skupnega svetlobnega toka na podlagi zabeleženih podatkov za različne prostorske kote, kot je navedeno v tabeli 3, v skladu s publikacijo CIE 84-1989, oddelek 4.3. Nato se porazdelitev normira na skupni svetlobni tok, določen za –40° < α < +40° in –40° < β < +40. Podatki morajo biti skladni z območjem dovoljenega odstopanja, določenim v tabeli 3. Da se zagotovi simetrična porazdelitev znotraj vsakega prostorskega kota v tabeli 3, se svetlobni tok določi neodvisno za vse 4 kvadrante, vrednosti svetlobnega toka pa se ne smejo razlikovati za več kot 15 %. Tabela 3 Vrednosti preskusnih točk normiranega skupnega svetlobnega toka za svetilke iz običajne proizvodnje in standardne svetilke Kot α, β Najm. normirani svetlobni tok v % Najv. normirani svetlobni tok v % – 5° < α, β < +5° 8 14 – 10° < α, β < +10° 31 37 – 15° < α, β < +15° 54 59 – 20° < α, β < +20° 75 81 – 25° < α, β < +25° 91 95 – 30° < α, β < +30° 97 100 – 35° < α, β < +35° 98 100 – 40° < α, β < +40° 100 (po definiciji) Porazdelitev skupnega svetlobnega toka pri delnem delovanju se lahko preveri z merjenjem količnika polnega in delnega delovanja pri fiksnem kotu in množenjem tega faktorja s svetlobnim tokom polnega delovanja. V primeru dvoma glede tega, ali se porazdelitvi skupnega svetlobnega toka pri polnem in delnem delovanju razlikujeta, se postopek, opisan zgoraj za polno delovanje, ponovi za delno delovanje. Geometrija toplotnega vmesnika Toplotni vmesnik LW2 je nameščen v referenčni ravnini (zasenčeno območje na sliki 5) in podrobno opisan v publikaciji IEC 60061, kot je navedeno v tabeli 1 na listu LW2/1. Priključen mora biti na ustrezno hladilno telo ali sistem za upravljanje toplote. Svetlobni tok, naveden v tabeli 1, mora biti dosežen, ko se stabilizira osnovna temperatura Tb, izmerjena na mestu, prikazanem na sliki 5. Kategorija LW2 – list LW2/5 Slika 5 Pogled od zadaj: območje toplotnega stika in mesto točke Tb na navpični osi simetrije na razdalji f od središča Mere v mm c 50,0 d 34,5 f 13,0 g 10,0 Delovanje v stanju okvare V primeru okvare svetlobnega vira LED (svetloba se ne oddaja) mora biti največja poraba toka – pri delovanju v območju vhodne napetosti v načinu polnega delovanja – manjša od 20 mA (stanje odprtega tokokroga). (1) Tabele, električne in fotometrične značilnosti: napetost je izražena v V; moč je izražena v W; svetlobni tok je izražen v lm; normirana svetilnost je izražena v cd/1 000 lm; normirani skupni svetlobni tok je izražen v %. (2) Svetleče območje: preverja se s sistemom polja na sliki 3. (3) Oddana svetloba mora biti rdeča. (4) Neprekinjeno 30-minutno delovanje pri temperaturi 23 ± 2,5 °C. (5) Oddana svetloba mora biti bela. (6) Neprekinjeno 30-minutno delovanje s stabilizirano osnovno temperaturo Tb, kot je navedeno zgoraj. (7) Svetlobni tok s svetlečega območja se določi znotraj prostorskega kota –40° < α < +40° in –40° < β < +40° z uporabo integralnih metod ali postopka, opisanega na listih LW2/3 in LW2/4.

PRILOGA 2 SPOROČILO (največji format: A4 (210 × 297 mm))

PRILOGA 3 PRIMER HOMOLOGACIJSKE OZNAKE (glej odstavek 2.4.4) Zgornja homologacijska oznaka na svetlobnem viru LED pomeni, da je bil svetlobni vir homologiran v Združenem kraljestvu (E11) pod homologacijsko kodo 0A01. Prvi znak homologacijske kode pomeni, da je bila homologacija podeljena v skladu z zahtevami iz Pravilnika št. 128 (1) v njegovi prvotni obliki. (1) Sprememba homologacijske številke ni potrebna.

PRILOGA 4 METODA MERJENJA ELEKTRIČNIH IN FOTOMETRIČNIH ZNAČILNOSTI Meritve na svetlobnih virih vseh kategorij z integriranim hladilnim telesom se opravljajo pri temperaturi okolja 23 ± 2 °C v mirnem ozračju. Pri teh meritvah je treba ohraniti najmanjši prazen prostor, kot je določeno na podatkovnih listih. Meritve na svetlobnih virih vseh kategorij z določeno temperaturo Tb se opravljajo s stabiliziranjem točke Tb pri določeni temperaturi, navedeni na podatkovnem listu za kategorijo. 1. Svetlobni tok 1.1 Meritev svetlobnega toka z integracijsko metodo se opravi (a) v primeru integriranega hladilnega telesa po 1 minuti in po 30 minutah delovanja ali (b) po stabilizaciji temperature pri točki Tb. 1.2 Vrednosti svetlobnega toka, izmerjene po (a) 30 minutah ali (b) stabilizaciji temperature Tb, morajo izpolnjevati zahteve glede najmanjših in največjih vrednosti. V primeru (a) mora ta vrednost biti med 100 in 80 odstotki vrednosti, izmerjene po 1 minuti. 1.3 Meritve morajo biti opravljene pri ustrezni preskusni napetosti ter pri najmanjših in največjih vrednostih ustreznega območja napetosti. Naslednje odstopanje svetlobnega toka pri mejnih vrednostih intervala dovoljenega odstopanja ne sme biti preseženo, razen če so na podatkovnem listu določene strožje zahteve. Nazivna napetost Najnižja napetost Najvišja napetost 6 6,0 7,0 12 12,0 14,0 24 24,0 28,0 Ustrezno dovoljeno odstopanje svetlobnega toka (1) ± 30 % ± 15 % 2. Normirana svetilnost/skupni svetlobni tok 2.1 Meritve svetilnosti se začnejo po (a) 30-minutnem času stabilizacije ali (b) stabilizaciji temperature Tb pri vrednosti, navedeni na ustreznem podatkovnem listu. 2.2 Meritve morajo biti opravljene pri ustrezni preskusni napetosti. 2.3 Normirana svetilnost preskusnega vzorca se izračuna tako, da se porazdelitev svetilnosti, izmerjena v skladu z odstavkom 2.1 te priloge, deli s svetlobnim tokom, izmerjenim po 30 minutah v skladu z odstavkom 1.2 te priloge. 2.4 Skupni svetlobni tok preskusnega vzorca se izračuna v skladu z oddelkom 4.3 publikacije CIE 84-1989 z integriranjem svetilnosti v stožcu, ki obdaja prostorski kot. 3. Barva Barva oddane svetlobe, izmerjena pod enakimi pogoji, kot je opisano v odstavku 1.1 te priloge, mora biti v obeh primerih znotraj zahtevanih barvnih omejitev. 4. Poraba energije 4.1 Meritev porabe energije se opravi pod enakimi pogoji, kot je opisano v odstavku 1.1 te priloge, in na podlagi zahtev iz odstavka 3.3.3 tega pravilnika. 4.2 Meritve porabe energije morajo biti opravljene pri ustrezni preskusni napetosti. 4.3 Dobljene vrednosti morajo izpolnjevati zahteve glede najmanjših in največjih vrednosti ustreznega podatkovnega lista. (1) Največje odstopanje svetlobnega toka pri mejnih vrednostih dovoljenega odstopanja se izračuna tako, da se kot referenca uporabi svetlobni tok, izmerjen pri preskusni napetosti. Obnašanje svetlobnega toka med preskusno napetostjo in mejnimi vrednostmi območja napetosti mora biti skoraj enotno.

PRILOGA 5 MINIMALNE ZAHTEVE ZA POSTOPKE NADZORA KAKOVOSTI, KI JIH OPRAVI PROIZVAJALEC 1. Splošno Zahteve glede skladnosti se štejejo za izpolnjene z vidika fotometričnih, geometrijskih, vizualnih in električnih lastnosti, če se upoštevajo določena dovoljena odstopanja za proizvodnjo svetlobnih virov LED z ustreznega podatkovnega lista iz Priloge 1 in ustreznega podatkovnega lista za podnožja. 2. Minimalne zahteve za preverjanje skladnosti, ki ga opravi proizvajalec Proizvajalec ali imetnik homologacijske oznake v skladu z določbami tega pravilnika v ustreznih časovnih presledkih izvaja preskuse za vsak tip svetlobnega vira LED. 2.1 Vrsta preskusov Preskusi skladnosti teh specifikacij vključujejo njihove fotometrične, geometrijske in optične značilnosti. 2.2 Metode, ki se uporabljajo pri preskusih 2.2.1 Preskusi se na splošno izvajajo v skladu z metodami iz tega pravilnika. 2.2.2 Za uporabo odstavka 2.2.1 te priloge se zahteva redno umerjanje preskusne naprave in njena skladnost z meritvami, ki jih izvede pristojni organ. 2.3 Vrsta vzorčenja Vzorci svetlobnih virov LED se naključno izberejo iz proizvodnje enotne serije. Enotna serija pomeni vrsto svetlobnih virov LED istega tipa, ki je opredeljen v skladu s proizvodnimi metodami proizvajalca. 2.4 Pregledane in zabeležene značilnosti Svetlobni viri LED se pregledajo in rezultati preskusa se zabeležijo glede na skupine značilnosti iz tabele 1 v Prilogi 6. 2.5 Merila sprejemljivosti Proizvajalec ali imetnik homologacije je odgovoren za izvedbo statistične študije rezultatov preskusa, da izpolni zahteve za preverjanje skladnosti proizvodnje iz odstavka 4.1 tega pravilnika. Skladnost se zagotovi, če v ustrezni skupini značilnosti iz tabele 1 v Prilogi 6 raven sprejemljive neskladnosti ni presežena. To pomeni, da število svetlobnih virov LED, ki niso skladni z zahtevo za katero koli skupino značilnosti katerega koli tipa svetlobnega vira LED, ne presega mejnih vrednosti iz ustreznih tabel 2, 3 ali 4 v Prilogi 6. Opomba: Vsaka posamezna zahteva za svetlobni vir LED se obravnava kot značilnost.

PRILOGA 6 VZORČENJE IN RAVNI SKLADNOSTI ZA PROIZVAJALČEVE ZAPISE O PRESKUSIH Tabela 1 Značilnosti Skupina značilnosti Skupina (1) zapisov o preskusih različnih tipov svetilk Najmanjši 12-mesečni vzorec na skupino (1) Sprejemljiva raven neskladnosti za vsako skupino značilnosti (%) označevanje, berljivost in trajnost vsi tipi z enakimi zunanjimi merami 315 1 zunanje mere svetilke (brez podnožja/podlage) vsi tipi iste kategorije 200 1 mere podnožja in podlage vsi tipi iste kategorije 200 6,5 mere v zvezi s svetlečo površino in notranjimi deli (2) vse svetilke enakega tipa 200 6,5 Začetne vrednosti, moč, barva in svetlobni tok (2) vse svetilke enakega tipa 200 1 porazdelitev normirane svetilnosti ali skupnega svetlobnega toka vse svetilke enakega tipa 20 6,5 Meje sprejemljivosti, ki temeljijo na različnem številu rezultatov preskusa za vsako skupino značilnosti, so navedene v tabeli 2 kot največja dovoljena raven neskladnosti. Meje temeljijo na ravni sprejemljivosti z 1-odstotno neskladnostjo, s predvideno verjetnostjo sprejemljivosti vsaj 0,95. Tabela 2 Število rezultatov preskusa za vsako značilnost Meje sprejemljivosti 20 0 21 - 50 1 51 - 80 2 81 - 125 3 126 - 200 5 201 - 260 6 261 - 315 7 316 - 370 8 371 - 435 9 436 - 500 10 501 - 570 11 571 - 645 12 646 - 720 13 721 - 800 14 801 - 860 15 861 - 920 16 921 - 990 17 991 – 1 060 18 1 061 – 1 125 19 1 126 – 1 190 20 1 191 – 1 249 21 Meje sprejemljivosti, ki temeljijo na različnem številu rezultatov preskusa za vsako skupino značilnosti, so navedene v tabeli 3 kot največja dovoljena raven neskladnosti. Meje temeljijo na ravni sprejemljivosti s 6,5-odstotno neskladnostjo, s predvideno verjetnostjo sprejemljivosti vsaj 0,95. Tabela 3 Število svetilk v zapisniku Mejna vrednost 20 3 21 – 32 5 33 – 50 7 51 – 80 10 81 – 125 14 126 – 200 21 201 - 213 22 214 - 227 23 228 - 240 24 241 - 254 25 255 - 268 26 269 - 281 27 282 - 295 28 296 - 308 29 309 - 322 30 323 - 336 31 337 - 349 32 350 - 363 33 364 - 376 34 377 - 390 35 391 - 404 36 405 - 417 37 418 - 431 38 432 - 444 39 445 - 458 40 459 - 472 41 473 - 485 42 486 - 499 43 500 - 512 44 513 - 526 45 527 - 540 46 541 - 553 47 554 - 567 48 568 - 580 49 581 - 594 50 595 - 608 51 609 - 621 52 622 - 635 53 636 - 648 54 649 - 662 55 663 - 676 56 677 - 689 57 690 - 703 58 704 - 716 59 717 - 730 60 731 - 744 61 745 - 757 62 758 - 771 63 772 - 784 64 785 - 798 65 799 - 812 66 813 - 825 67 826 - 839 68 840 - 852 69 853 - 866 70 867 - 880 71 881 - 893 72 894 - 907 73 908 - 920 74 921 - 934 75 935 - 948 76 949 - 961 77 962 - 975 78 976 - 988 79 989 - 1 002 80 1 003 – 1 016 81 1 017 - 1 029 82 1 030 - 1 043 83 1 044 - 1 056 84 1 057 - 1 070 85 1 071 - 1 084 86 1 085 - 1 097 87 1 098 - 1 111 88 1 112 - 1 124 89 1 125 - 1 138 90 1 139 - 1 152 91 1 153 - 1 165 92 1 166 - 1 179 93 1 180 - 1 192 94 1 193 - 1 206 95 1 207 - 1 220 96 1 221 - 1 233 97 1 234 - 1 249 98 Meje sprejemljivosti, ki temeljijo na različnem številu rezultatov preskusa za vsako skupino značilnosti, so navedene v tabeli 4 kot odstotek rezultatov, s predvideno verjetnostjo sprejemljivosti vsaj 0,95. Tabela 4 Število rezultatov preskusa za vsako značilnost Mejne vrednosti kot odstotek rezultatov. Sprejemljiva raven neskladnosti 1 % Mejne vrednosti kot odstotek rezultatov. Sprejemljiva raven neskladnosti 6,5 % 1 250 1,68 7,91 2 000 1,52 7,61 4 000 1,37 7,29 6 000 1,30 7,15 8 000 1,26 7,06 10 000 1,23 7,00 20 000 1,16 6,85 40 000 1,12 6,75 80 000 1,09 6,68 100 000 1,08 6,65 1 000 000 1,02 6,55 (1) Ocena na splošno zajema serijsko izdelane svetlobne vire LED iz posameznih tovarn. Proizvajalec lahko združi zapisnike o istem tipu iz več tovarn, če vse uporabljajo enak sistem kakovosti in enako upravljanje kakovosti. (2) Pri svetlobnem viru LED z več svetilnimi funkcijami veljajo podatki skupine značilnosti (mere, moč, barva in svetlobni tok) za vsak posamezni element.

PRILOGA 7 MINIMALNE ZAHTEVE ZA PREGLEDE NAKLJUČNIH VZORCEV, KI JIH OPRAVI HOMOLOGACIJSKI ORGAN 1. Splošno Zahteve glede skladnosti se štejejo za izpolnjene z vidika fotometričnih, geometrijskih, vizualnih in električnih lastnosti, če se upoštevajo določena dovoljena odstopanja za proizvodnjo svetlobnih virov LED z ustreznega podatkovnega lista iz Priloge 1 in ustreznega podatkovnega lista za podnožja. 2. Skladnost serijsko izdelanih svetlobnih virov LED se ne izpodbija, če so rezultati skladni s Prilogo 8 k temu pravilniku. 3. Če rezultati niso skladni s Prilogo 8 k temu pravilniku, se skladnost izpodbija in od proizvajalca se zahteva uskladitev proizvodnje z zahtevami. 4. Če se uporabi odstavek 3. te priloge, se v dveh mesecih iz zadnje proizvodne serije naključno izbere dodatni vzorec, ki vključuje 250 svetlobnih virov LED.